Document ID: 32001R1966

Κανονισμός (ΕΚ) αριθ. 1966/2001 της Επιτροπής
της 8ης Οκτωβρίου 2001
για τον καθορισμό του ανώτατου ποσού της αντισταθμικής ενίσχυσης που προκύπτει από την ισοτιμία της λίρας στερλίνας που εφαρμόζεται την 1η Ιουλίου 2001
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(1), και ιδίως το άρθρο 5 παράγραφος 2,
Εκτιμώντας τα ακόλουθα:
(1) Ο κανονισμός (ΕΚ) αριθ. 2799/98, στο άρθρο 5 παράγραφος 1, ορίζει ότι χορηγείται αντισταθμιστική ενίσχυση στην περίπτωση που η συναλλαγματική ισοτιμία που εφαρμόζεται την ημέρα της γενεσιουργού αιτίας είναι κατώτερη εκείνης που εφαρμοζόταν προηγουμένως. Η συναλλαγματική ισοτιμία της λίρας στερλίνας που εφαρμόζεται την ημέρα της γενεσιουργού αιτίας της 1ης Ιουλίου 2001 είναι κατώτερη από εκείνη που εφαρμόζονταν προηγουμένως.
(2) Οι αντισταθμιστικές ενισχύσεις καθορίζονται και πρέπει να χορηγούνται σύμφωνα με τον κανονισμό (ΕΚ) αριθ. 2799/98 και τον κανονισμό (ΕΚ) αριθ. 2808/98 της Επιτροπής, της 22ας Δεκεμβρίου 1998, σχετικά με τις λεπτομέρειες εφαρμογής του γεωργονομισματικού καθεστώτος του ευρώ στον γεωργικό τομέα(2), όπως τροποιήθηκε τελευταία από τον κανονισμό (ΕΚ) αριθ. 2452/2000(3).
(3) Δυνάμει του κανονισμού (ΕΚ) αριθ. 1672/2000 του Συμβουλίου, της 27ης Ιουλίου 2000, που τροποποιεί τον κανονισμό (ΕΚ) αριθ. 1251/1999 για τη θέσπιση καθεστώτος στήριξης των παραγωγών ορισμένων αροτραίων καλλιεργειών, ώστε να υπάγονται σε αυτόν το λίνο και η κάνναβη που προορίζονται για την παραγωγή ινών(4), αρχίζοντας από την περίοδο 2001/02, το λίνο και η κάνναβη τα οποία προορίζονται για την παραγωγή ινών υπάγονται στο καθεστώς στήριξης που προβλέπεται για τους παραγωγούς ορισμένων αροτραίων καλλιεργειών. Κατά συνέπεια, αρχίζοντας από την εν λόγω περίοδο, αλλάζει η ημέρα της γενεσιουργού αιτίας των στρεμματικών πληρωμών για το λίνο και την κάνναβη με προορισμό την παραγωγή ινών, από 1η Αυγούστου σε 1η Ιουλίου.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Επιτρέπεται στο Ηνωμένο Βασίλειο να χορηγήσει την αντισταθμιστική ενίσχυση του άρθρου 5 του κανονισμού (ΕΚ) αριθ. 2799/98 με βάση τη διαπιστωθείσα μείωση, κατά την ημέρα της γενεσιουργού αιτίας της 1ης Ιουλίου 2001, της συναλλαγματικής ισοτιμίας της λίρας στερλίνας έναντι των ισοτιμιών που εφαρμόζονταν προηγουμένως.
Στο παράρτημα παρατίθενται τα ανώτατα ποσά της πρώτης δόσης.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Οκτωβρίου 2001.

Labels: 2
18
6